चर्चित आरुषि हत्याकांड में सोमवार के सीबीआई कोर्ट नूपुर तलवार के जमानत अर्जी खारिज कइ दीहलस. जमानत याचिका खारिज भइला के बाद नूपुर के डासना जेल भेजल जाई. नूपुर के वकील कहलन कि सत्र न्यायालय में अपील दाखिल कइल जाई. विशेष अदालत में समर्पण कइला के बादे नूपुर के हिरासत में ले लीहल गइल. एह गिरफ्तारी के बाद नूपुर जमानत अर्जी दाखिल कइली , बाकिर सीबीआई ओकर विरोध कइलस.
निर्देश के बादो नूपुर के अदालत में पेश ना भइला पऽ उनका खिलाफ गैर जमानती वारंट जारी भइल रहे. नूपुर सोमवार के सीबीआई के विशेष न्यायाधीश प्रीति सिंह के सामने समर्पण कइली.
नूपुर अउर राजेश के 14 साल के बेटी आरुषि के हत्या मई 2008 में उनका नोएडा के घर में भइल रहे. एह हत्या के दूसरा दिने नौकर हेमराज के लाश घर के छत पऽ मिलल रहे. तलवार दम्पति एह मामिला में आरोपी बा. पति राजेश अबहीं जमानत पऽ बाड़न.
bho_Deva bho_Deva bho_Deva